CELEX: 62015CN0596
Language: bg
Date: 2015-11-13 00:00:00
Title: Дело C-596/15 P: Жалба, подадена на 13 ноември 2015 г. от Bionorica SE срещу определението, постановено от Общия съд (осми състав) на 16 септември 2015 г. по дело T-619/14, Bionorica SE/Европейска комисия

18.1.2016   
            
            
               BG
            
            
               Официален вестник на Европейския съюз
            
            
               C 16/24
            
         Жалба, подадена на 13 ноември 2015 г. от Bionorica SE срещу определението, постановено от Общия съд (осми състав) на 16 септември 2015 г. по дело T-619/14, Bionorica SE/Европейска комисия
   (Дело C-596/15 P)
   (2016/C 016/30)
   Език на производството: немски
   
      Страни
   
   
      Жалбоподател: Bionorica SE (представители: M. Weidner, T. Guttau, N. Hußmann, Rechtsanwälte)
   
      Друга страна в производството: Европейска комисия
   
      Искания на жалбоподателя
   
   
               —
            
            
               да се проведе съдебно заседание за изслушване на устните състезания,
            
         
               —
            
            
               да се отмени определението на Общия съд (осми състав) от 16 септември 2015 г. по преписка T-619/14,
            
         
               —
            
            
               да се осъди Европейската комисия да заплати съдебните разноски.
            
         
      Основания и основни доводи
   
   Жалбоподателят излага две основания в подкрепа на жалбата си:
   
               —
            
            
               процесуални грешки: Общият съд отчасти изходил от невярна фактическа обстановка и така взел неправилно решение, което увреждало жалбоподателя. Общият съд неоснователно приел, че жалбоподателят е производител на храни, когото наред с останалото касаят единствено отложени здравни претенции по смисъла на Регламент (ЕО) № 1924/2006 (1). В допълнение, Общият съд отчасти не мотивирал надлежно решението си. Общият съд не разгледал подробно съдържанието на писмото на Комисията, за което се твърди, че преустановило неправомерното бездействие, и следователно взел неправилно решение.
            
         
               —
            
            
               нарушение на правото на Съюза: Общият съд неоснователно отрекъл наличието на условията на член 265 ДФЕС, тъй като неправомерното бездействие на Комисията не било преустановено. Освен това Общият съд направил неправилна преценка на Регламент (ЕО) № 1924/2006, и по-конкретно на членове 17 и 28 от него. Отложените и позволените здравни претенции не следвало да бъдат приравнявани. Правните последици, произтичащи от преходните разпоредби, не били достатъчно предвидими.
            
         
      (1)  Регламент (ЕО) № 1924/2006 на Европейския парламент и на Съвета от 20 декември 2006 година относно хранителни и здравни претенции за храните (ОВ. L 404, стр. 9; Специално издание на български език, 2007 г., глава 15, том 18, стр. 244).